Author: Bruce

Geometria

Las figuras geometricas an de proprietats (de particularitats) que es util de conéisser per çò que permeton de las reconéisser e d’efectuar de demostracions (obténer de conclusions per un ensemble de reflexions logicas).
Las entresenhas amb una K son pas a memorizar pel moment.

Figura	Proprietats
Qüadrilatèrs	F Un qüadrilatèr es un poligòn que a 4 costats e 4 cimas.
un trapèzi	F Un trapèzi es un qüadrilatèr que al mens dos de sos costats son parallèls.
un parallelogram	F Un parallelogram es un qüadrilatèr (e un trapèzi) que los costats opausats son parallèls dos per dos e de meteissa longor. / K Las diagonalas d’un parallelogram se copan en lor mièg.
un lausange	F Un lausange es un qüadrilatèr (e tanben un trapèzi e un parallelogram) que los 4 costats son de meteissa longor. / K Las diagonalas d’un lausange son perpendicularas e se copan en lor mièg. / K Los angles opausats d’un lausange son egals.
un rectangle	F Un rectangle es un parallelogram (e doncas un trapèzi) que a quatre angles dreches. / K Las diagonalas d’un rectangle son de meteissa longor e se copan en lor mièg. / K Los costats opausats d’un rectangle an la meteissa mediatriç.
un carrat	F Un carrat es un trapèzi, un parallelogram, un rectangle e un lausange. N’a totas las proprietats. / F Un carrat a 4 costats de meteissa longor e 4 angles dreches. / K Las diagonalas d’un carrat son perpendicularas, de meteissa longor e se copan en lor mièg.

Figura	Proprietats
Triangles	F Dins un triangle, la soma de la mesura dels 3 angles es totjorn egala a 180°.
un triangle isocèl	F Un triangle isocèl es un triangle que a 2 costats de meteissa longor. / K Se un triangle es isocèl, sos angles a la basa son egals. / K Se ABC es isocèl en A, la nautor eissida de A, la bissectriç de Â, la mediana eissida de A, la mediatriç de [BC] son confondudas.
un triangle eqüilateral	F Un triangle eqüilateral a sos tres costats de meteissa longor. / K Dins un triangle eqüilateral, totes los angles son egals a 60°. / K Dins un triangle eqüilateral, las nautors, medianas, mediatrices, bissectrices son confondudas.
un triangle rectangle	F Un triangle rectangle a un angle drech (que mesura doncas 90°). / K Lo teorèma de Pitagòri afirma que lo carrat de la longor de l'ipotenusa val la soma dels carrats de las longors dels dos autres costats, es a dire A² = B² + C². / K Dins un triangle rectangle, lo centre del cercle circonscrit (que passa per las tres cimas) es lo mièg de l’ipotenusa.

ipotenusa

Activitat
Entraina-te a nomenar a l’oral las figuras çai-jos e a indicar lors proprietats màger (notadas d’un F).

v01 – Bruce Demaugé-Bost – http://bdemauge.free.fr